cyanic-selkie/wikianc huggingface dataset:
கோவில்சீமை மாரியம்மன் கோயில்
மேற்கோள்கள்
பகுப்பு:அரியலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிரம்பு
பிரம்பு உலகெங்கும் வளரும் போவேசியே குடும்பத்தைச் சேர்ந்த நெகிழ்ச்சித்தன்மையான வன்தண்டைக் கொண்ட பல்லாண்டுத் தாவரமாகும். இது இரண்டு பேரினங்களைக் கொண்டது. பேரினம் அருண்டோ (Arundo) மத்திய தரைக்கடல் முதல் தூரக்கிழக்கு நாடுகளை தாயகமாகக் கொண்டவை. மற்றைய பேரினம் அருண்டினாரியா (Arundinaria) thumb|left|225px|அருண்டா பேரினத்தைச் சேர்ந்த பிரம்பு தாவரம்
பிரம்பின் பயன்கள்
thumb|right|பிரம்புக் கூடை பிரம்பு அதன் தடிப்பு, உறுதி நெகிழ்ச்சித் தன்மை என்பவற்றுக்கு ஏற்ப வேறுபட்ட பயன்பாடுகளுக்கு பயன் படுத்தப்படுகின்றது. உறுதிமிக்க பிரம்பு ஊன்றுகோல், வீட்டுக் கூரை, கதிரை, புத்தக அலுமாரி, என்பன தயாரிக்கப் பயன்படுத்தப் படுகின்றன. வளையும் தன்மையான பிரம்பு தண்டனை வழங்கும் கோல் ஆகவும் பூச்சாடி முதலான அழகுப் பொருட்கள் தயாரிப்பதற்கும் பயன்படுத்தப்படுகின்றது.
பிரம்பின் குறியீடுகள்
சாதாரண பிரம்பு: சாதாரண பிரம்பு கண்டிப்பான ஆசிரியரின் குறியீடாக பயன்படுத்தப்படுகின்றது.
வெள்ளைப்பிரம்பு: கட்புலக் குறைபாட்டின் குறியீடாகப் பயன்படுத்தப்படுகின்றது.
பகுப்பு:தாவர வகைகள்
வியட்டிய மொழிகள்
வியட்டிய மொழிகள் ஆத்திரேலாசிய மொழிகள் (ஆத்திரேலிய-ஆசிய) குடும்பத்தை சேர்ந்த உள்குடும்ப மொழிகள். முன்னர் வியட்டிய மொழிகளை வியெட்-முவோங் அல்லது அன்னம்-முவோங் மொழிகள் என்று மேற்குல மொழியிய்லாளர்கள் அழைத்தனர். ஆனால் இப்பொழுது வியட்-முவோங் மொழிகள் வியட்டிய மொழிகள் குடும்பத்தின் ஓர் உட்கிளை என்று கருதுகின்றனர்.
வியட்னாமிய மொழி (வியட்னாமியம்), ஓர் ஆத்திரேலாசிய (ஆத்திரேலிய-ஆசிய) மொழியாக 19 ஆவது நூற்றாண்டின் நடுபகுதியில் மொழிக்குடும்பமாக அறியப்பட்டது. வியட்னாமிய மொழியில் பெருமளவு சொற்கள் கண்ட்டோனீசு வகைச் சீன மொழி மற்றும் தாய்-கடை மொழிகளுடன் நெருங்கிய தொடர்புடையன. வியட்னாமிய மொழி, கண்ட்டோனீசுச் சீனம், தாய்லாந்து மொழிகள் போன்றே ஒற்றை அசை அல்லது உயிர்மெய் ஒலிகள் கொண்ட சொற்களைக் கொண்ட மொழி. இவ்வகையில் இது முதலுரு ஆத்திரேலாசிய மொழியின் பண்பைக் கொண்டிருக்கவில்லை. இதனாலேயே வியட்னாமிய மொழியானது கண்ட்டனீசு, தாய் மொழிகளை விட குமேர் மொழிகளுக்கும் நெருக்கமான மொழி என்னும் கருத்துக்கு மிகுந்த எதிர்ப்பு உள்ளது.
உசாத்துணை
பகுப்பு:மோன்-குமேர் மொழிகள்
திருமங்கலம் குருநாதர்சுவாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் குருநாத சுவாமி, அங்காள ஈஸ்வரி சன்னதிகளும், வீரபத்திர சுவாமி, இருளப்பசுவாமி, மாயாண்டி சுவாமி, கருப்பண சுவாமி, சன்னாசி சுவாமி, ராக்காயி அம்மன், பேச்சி அம்மன், சோணை சுவாமி, சங்கிலி சுவாமி உபசன்னதிகளும் உள்ளன. இக்கோயிலில் மொத்தம் நான்கு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மாசி மாதம் மகா சிவராத்திரி முக்கிய திருவிழாவாக நடைபெறுகிறது.
புழுதிவாக்கம் எல்லையம்மன் கோயில்
புழுதிவாக்கம் எல்லையம்மன் கோயில் தமிழ்நாட்டில் திருவள்ளூர் மாவட்டம், புழுதிவாக்கம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குளோரசமிலம்
குளோரசமிலம் (Chlorous acid) என்பது HClO2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வீரியம் குறைந்த இவ்வமிலத்தில் குளோரின் +3 என்ற ஆக்சிசனேற்ற நிலையில் உள்ளது. தூய்மையான நிலையில் குளோரசமிலம் நிலைப்புத்தன்மையற்று ஐப்போ குளோரசமிலமாகவும் குளோரிக் அமிலமாகவும் விகிதச் சமமாதலின்றி பிரிகையடைகிறது. ஐப்போ குளோரசமிலத்தில் குளோரின் +1 என்ற ஆக்சிசனேற்ற நிலையிலும் குளோரிக் அமிலத்தில் +5 என்ற ஆக்சிசனேற்ற நிலையிலும் காணப்படுகிறது.
இவ்வமிலத்தை தூய்மையான நிலையில் பெறுவது கடினம் என்றபோதிலும் குளோரசமிலத்திலிருந்து தயாரிக்கப்படும் இதனுடைய இணை காரமான குளோரைட் நிலைப்புத்தன்மையுடன் காணப்படுகிறது. இந்த எதிர்மின் அயனியால் உருவாகும் உப்புக்கு எடுத்துக்காட்டாக சோடியம் குளோரைட்டை கூறலாம். சோடியம் குளோரைட் மற்றும் இதனோடு தொடர்புடைய உப்புகள் சில சமயங்களில் குளோரின் ஈராக்சைடு தயாரிக்கப் பயன்படுகின்றன.
தயாரிப்பு
பேரியம் குளோரைட்டுடன் நீர்த்த கந்தக அமிலத்தைச் சேர்த்து சூடாக்குவதன் மூலமாக குளோரசமிலத்தை தயாரிக்கமுடியும்.
நிலைப்புத்தன்மை
விகிதச்சமமாதலின்மை குளோரசமிலத்தின் ஆக்சிசனேற்றும் திறனை மட்டுப்படுத்தினாலும் கூட இது வொரு வலிமையான ஆக்சிசனேற்றியாகச் செயல்படுகிறது.
ஆலசன்களில் குளோரின் மட்டுமே தனித்துப் பிரித்தெடுக்கும் HXO2 வகையிலான அமிலங்களைத் தருகிறது. புரோமசமிலத்தையோ அயோடசமிலத்தையோ எப்போதுமே தனித்துப் பிரித்தெடுக்க முடிவதில்லை. புரோஅசமிலத்தின் புரோமைட் உப்புகள் சிலவாவது அறியப்படுகின்றன. ஆனால் அயோடைட் என்ற உப்புகள் எதுவும் அறியக் கிடைக்கவில்லை Neither bromous acid nor iodous acid has ever been isolated. A few salts of bromous acid, bromites, are known, but no iodites. .
நாட்டுச்சேரி ஊராட்சி
நாட்டுச்சேரி ஊராட்சி (Nattuseri Gram Panchayat), தமிழ்நாட்டின் சிவகங்கை மாவட்டத்தில் உள்ள சக்கோட்டை வட்டாரத்தில் அமைந்துள்ளது. இந்த ஊராட்சி, காரைக்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1050 ஆகும். இவர்களில் பெண்கள் 539 பேரும் ஆண்கள் 511 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கார்ட்டோசாட்-2இ
கார்டோசாட்-2இ (Cartosat-2E) என்பது விண்ணில் செலுத்தப்பட்ட ஒரு செயற்கைக்கோள் ஆகும். இது பூமி பகுதிகளை புகைப்படங்கள் எடுத்து அனுப்பத் தொடங்கியுள்ளது என இந்திய விண்வெளி ஆய்வு மையம் தெரிவித்துள்ளது.
ஆந்திரம் மாநிலம் சதீஸ் தவான் விண்வெளி மையத்தில் இருந்து பி. எஸ். எல். வி-சி38 ஏவூர்தி மூலம், கார்டோசாட் 2 இ செயற்கைக்கோளும், 30 சூன் 23-ஆம் தேதி விண்ணுக்கு அனுப்பப்பட்டன.நானோ செயற்கைக்கோள்களும் இந்தியாவின் கார்டோசாட்-2 இ செயற்கைகோள் 712 கிலோ எடையைக் கொண்டது. இது பூமியிலிருந்து 505 கிலோமீட்டர் உயரத்தில் அதன் சுற்று வட்டப்பாதையில் நிலை நிறுத்தப்பட்டது. இயற்கை வளங்களைப் பல்வேறு கோணங்களில் துல்லியமாகப் படம் எடுக்க உதவும் 3 நிழற்படக் கருவிகள் பொருத்தப்பட்டுள்ளன. இதன் ஆயுள்காலம் 5 ஆண்டுகள். இதில் நிலப் பகுதியை துல்லியமாகப் படம் பிடிக்கும் நவீன நிழற்படக் கருவி, தொலையுணர் கருவிகள் பொருத்தப்பட்டுள்ளன. தற்போது அதில் உள்ள நிழற்படக் கருவிகள் அனைத்தும் துல்லியமாக வேலை செய்யத் தொடங்கியுள்ளன. சூன் 26- ஆம் தேதி முதல் கார்டோசாட் 2 இ செயற்கைக்கோள் புகைப்படங்களை அனுப்பத் தொடங்கியுள்ளது. இந்தாண்டு பிப்ரவரி 15-ஆம் தேதிதான் 103 செயற்கைக்கோள்களுடன் கார்டோசாட் 2 டி செயற்கைக்கோள் பிஎஸ்எல்வி சி37 ராக்கெட் மூலம் வெற்றிகரமாக விண்ணில் நிலை நிறுத்தி உலகச் சாதனை படைத்தது இந்திய விண்வெளி ஆய்வு மையம். கார்டோசாட்-2 டி செயற்கைகோள் 714 கிலோ எடையைக் கொண்டது. இது பூமியிலிருந்து 505 கிலோமீட்டர் உயரத்தில் அதன் சுற்று வட்டப்பாதையில் நிலை நிறுத்தப்பட்டது. அதில் இயற்கை வளங்களைப் பல்வேறு கோணங்களில் துல்லியமாகப் படம் எடுக்க உதவும் 3 நிழற்படக் கருவி பொருத்தப்பட்டுள்ளன. இதன் ஆயுள்காலம் 5 ஆண்டுகள். இந்தச் செயற்கைக்கோளும் இப்போது தொடர்ந்து படம் எடுத்து அனுப்பி வருகிறது. கடந்த 2005 ஆம் ஆண்டு மே மாதம் 5 ஆம் தேதி பி.எஸ்.எல்.வி. சி-6 ராக்கெட்டில் முதல் கார்டோ சாட்-1 செயற்கைக்கோள் விண்ணில் செலுத்தப்பட்டது. அதைத்தொடர்ந்து பி.எஸ்.எல்.வி. சி-7, பி.எஸ்.எல்.வி. சி-9, பி.எஸ்.எல்.வி. சி-15 மற்றும் பி.எஸ்.எல்.வி. சி-34 உள்ளிட்ட ஏவூர்திகளில் கார்டோ சாட் வகை செயற்கைகோள்கள் விண்ணில் செலுத்தப்பட்டன.
ராணுவப் பயன்பாடு
நாட்டின் பாதுகாப்புக்காக இந்திய ராணுவம் 13 செயற்கைக்கோள்களைப் பயன்படுத்தி வருகிறது. இப்போது அனுப்பப்பட்டுள்ள கார்டோசாட் 2 இ செயற்கைகோள் இதில் மிக முக்கியமானதாகப் பார்க்கப்படுகிறது. இந்தச் செயற்கைக்கோள்களைப் பிரதானமாக்கி இந்திய ராணுவம், அண்டை நாடுகளின் செயல்பாடுகளைக் கண்காணித்து வருவதாக இஸ்ரோ விஞ்ஞானிகள் தெரிவிக்கின்றனர். கார்டோசாட் 1, 2, ரியோ சாட் 1, 2 ஆகியவை ராணுவக் கண்காணிப்புக்குப் பயன்படுத்தப்படுகின்றன. நிலப்பகுதியிலும் கடல் பகுதியிலும் எதிரி நாடுகளின் செயல்பாடுகளைக் கண்காணிக்கவும், அச்செயல்பாடுகளின் வரைபட எல்லைகளைக் குறிக்கவும் இந்த செயற்கைக்கோள்கள் பயன்படுகின்றன. இந்த வரிசையில் கார்டோசாட் 2 இ, அதிநவீன ரிமோட் சென்சிங் முறையில் குறிப்பிட்ட பகுதிகளில் இருந்து துல்லியமான புகைப்படங்களை எடுத்து அனுப்பும் திறன் கொண்டது. ஜியோ சாட் 7 செயற்கைக்கோளை இந்திய கடற்படை பயன்படுத்தி நீர்மூழ்கிக் கப்பல்கள், போர்க் கப்பல்கள் ஆகியவற்றை கண்காணித்து வருகிறது என்றும் இஸ்ரோ விஞ்ஞானிகள் தெரிவித்தனர்.
மேற்கோள்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய செயற்கைக்கோள்கள் பகுப்பு:கார்ட்டோசாட்
சுவாதி சிங் (சட்டமன்ற உறுப்பினர்)
சுவாதி சிங் (Swati Singh) என்பவர் இந்திய அரசியல்வாதியும் உத்தரப்பிரதேச அரசின் .பெண் நலன் வெளிநாடு வாழ் இந்தியர், வெள்ளக் கட்டுப்பாடு, விவசாய ஏற்றுமதி, வேளாண் சந்தைப்படுத்தல், வேளாண் வெளிநாட்டு வர்த்தகம் மற்றும் குடும்ப நலம், மகப்பேறு மற்றும் குழந்தைகள் நல அமைச்சகத்தின் மாநில அமைச்சராக உள்ளார்.
அரசியல் வாழ்க்கை
செப்டம்பர் 2016-ல் நடைபெற்ற பொதுக் கூட்டத்தில் பகுஜன் சமாஜ் கட்சித் தலைவர் மாயாவதியைப் பற்றி சுவாதி சிங் கணவர் தயாசங்கர் சிங் தெரிவித்த கருத்தின் அடிப்படையில், தயாசங்கர் சிங் பாரதிய ஜனதா கட்சி மற்றும் கட்சியின் துணைத் தலைவர் பதவியிலிருந்து ஆறு ஆண்டுகளுக்கு வெளியேற்றப்பட்டார். இதன் பிறகு தீவிர அரசியலுக்குச் சுவாதி சிங் வந்தார். 12 மார்ச் 2017 அன்று, பாஜக இவரது கணவரின் வெளியேற்றத்தைத் திரும்பப் பெற்றது.
2017ஆம் ஆண்டில், சுவாதி சிங் பாரதிய ஜனதா கட்சியின் வேட்பாளராக இலக்னோவின் சரோஜனி நகரிலிருந்து உத்தரப் பிரதேசத்தின் சட்டமன்ற உறுப்பினராகத் தேர்ந்தெடுக்கப்பட்டார். இந்த தேர்தலில் இவர் 1,08,506 வாக்குகள் பெற்றார். இவர் முதல்வர் யோகி ஆதித்தியநாத்தின் அமைச்சரவையில் மாநில அமைச்சராகப் பொறுப்பேற்றார்.
வெளிநாட்டுவாழ் இந்தியர், வெள்ளக் கட்டுப்பாடு, வேளாண்மை சந்தைப்படுத்தல் மற்றும் ஏற்றுமதி, பெண்கள் நலன், தாய் மற்றும் குழந்தைகள் நல அமைச்சராக இவர் நியமிக்கப்பட்டார்.
சுவாதி சிங், அக்டோபர் 2016 முதல் பிப்ரவரி 2018 வரை பாரதிய ஜனதா கட்சியின் மகளிர் பிரிவான உத்தரப் பிரதேச பாஜக மகிளா மோர்ச்சாவின் தலைவராகவும் பணியாற்றினார்.
நவம்பர் 2019-ல், அன்சல் கட்டுமான நிறுவனத்திற்கு எதிரான முதல் தகவல் அறிக்கையினை கைவிடுமாறு இலக்னோவில் காவல்துறை அதிகாரியை இவர் மிரட்டியதாகக் கூறப்படும் ஒலி வடி துண்டு வெளியிடப்பட்ட வழக்கில் இவர் சிக்கினார்.
மேற்கோள்கள்
பகுப்பு:1978 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள்
எஸ்தோனிய குரூன்
குரூன் (சின்னம்: kr or ,-; குறியீடு: EEK), எஸ்டோனியா நாட்டின் முன்னாள் நாணயம். குரோன் என்னும் சொல் இலத்தீன் மொழியின் “குரோனா” என்னும் சொல்லில் இருந்து தொன்றியது. இதற்கு கிரீடம்/முடி என்று பொருள். டானிய குரோன், சுவீடிய குரோனா, நார்வே குரோன் போன்ற ஸ்கான்டினாவிய நாடுகளின் நாணயங்களின் பெயர்களும் இச்சொல்லிலிருந்தே தோன்றின. ஒரு குரூனில் நூறு சென்டிகள் உள்ளன. குரூன் என்ற சொல்லின் பன்மை வடிவம் “குரூனி”. எஸ்தோனிய குரூன் முதன் முதலில் 1928ல் அறிமுகப்படுத்தப்பட்டது. 1940ல் இரண்டாம் உலகப் போரின் போது எஸ்டோனியா சோவியத் யூனியனால் ஆக்கிரமிக்கப்பட்டவுடன் குரூன் நாணய முறை கைவிடப்பட்டு சோவியத் ரூபிள் நாணயம் புழக்கத்தில் இருந்தது. 1992ல் எஸ்டோனியா விடுதலை அடைந்தவுடன் குரூன் மீண்டும் அறிமுகப்படுத்தப்பட்டது. எஸ்டோனியா ஐரோப்பிய ஒன்றியத்தில் இணைந்து விட்டதால் ஜனவரி 1, 2011 முதல் குரூன் கைவிடப்பட்டது. அதற்கு பதில் ஐரோப்பிய ஒன்றியத்தின் பொது நாணயமான யூரோ எஸ்டோனியாவின் நாணயமாகிவிட்டது.
வெளி இணைப்புகள்
பகுப்பு:எசுத்தோனியா பகுப்பு:நாணயங்கள்
அட்லஸ் 5
அட்லஸ் 5 (Atlas V) ஏவுகலம் ஐக்கிய அமெரிக்காவால் இயக்கப்படும் ஒரு விமான போன்ற ராக்கெட் ஆகும். 2002 ல் இருந்து இந்த வகையான ராக்கெட்டுகள் சாதனை புரிந்து வருகின்றன. இவற்றில் ஒன்றைத் தவிர அனைத்தும் வெற்றியைத் தந்துள்ளன. இவை அதிகமாக கேப் கார்னிவல் விமானப்படை நிலையம், வான்டென்பெர்க் விமானப்படை தளம், கலிபோர்னியாவில் இருந்து இயக்கப்படுகிறது. இது டெக்சாஸ், சான் டியாகோ, கலிபோர்னியா, வாகன டக்காட்டர், அலபாமாவில் உள்ள டென்வர் போன்ற இடங்களில் வடிவமைக்கப்படுகிறது. இது 2013 நவம்பர் 18 அன்று செவ்வாய் கோளை ஆராய மாவென் விண்கலத்தை விண்ணில் செலுத்தி சாதனை செய்தது.
மேற்கோள்கள்
பகுப்பு:அமெரிக்க விண்வெளித் திட்டங்கள்
ஆனந்த் பாபு
ஆனந்த் பாபு (பிறப்பு: 30 ஆகத்து 1963) ஒரு இந்தியத் திரைப்பட நடிகர் ஆவார். இவர் நன்கறியப்பட்ட தமிழ் நடிகர் நாகேஷின் மகனாவார். இவரது நன்றாக நடனமாடும் திறனுக்காகவும் அறியப்படுகிறார். இவர் 1983 முதல் 1999 வரையிலான காலகட்டத்தில் பல திரைப்படங்களில் முன்னணி நடிகராக நடித்தவர். 2009ஆம் ஆண்டு முதல் துணைக் கதாபாத்திரங்களில் நடித்து வருகிறார்.
வாழ்க்கைக் குறிப்பு
ஆனந்த் பாபு 1985 திசம்பர் 8 அன்று சாந்தி என்ற பெண்ணைத் திருமணம் செய்து கொண்டார். இவரது இளைய மகனான கஜேஷ் தற்போது தமிழ்த் திரைப்படங்களில் நடித்து வருகிறார். போதைப் பழக்கத்திற்கு ஆளானதால் 2006 ஆவது ஆண்டில் மருத்துவமனையில் அனுமதிக்கப்பட்டார்.
மேற்கோள்கள்
பகுப்பு:1963 பிறப்புகள் பகுப்பு:வாழும் நபர்கள் பகுப்பு:தமிழ்த் திரைப்பட நடிகர்கள் பகுப்பு:தெலுங்குத் திரைப்பட நடிகர்கள் பகுப்பு:மலையாளத் திரைப்பட நடிகர்கள்
கொணமங்கலம் ஊராட்சி
கொணமங்கலம் ஊராட்சி (Konamangalam Gram Panchayat), தமிழ்நாட்டின் விழுப்புரம் மாவட்டத்தில் உள்ள மயிலம் வட்டாரத்தில் அமைந்துள்ளது. இந்த ஊராட்சி, மைலம் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1134 ஆகும். இவர்களில் பெண்கள் 560 பேரும் ஆண்கள் 574 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டேவிட் பித்தேய்
டேவிட் பித்தேய் (David Pithey, பிறப்பு: அக்டோபர் 4 1936), தென்னாப்பிரிக்க அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும், 99 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1963 - 1967 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1936 பிறப்புகள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள் பகுப்பு:2018 இறப்புகள்
கேப் முனை
கேப் முனை (Cape Point) ஆப்பிரிக்காவின் தென்மேற்குக் கோடியில் தென்னாப்பிரிக்காவின் கேப் மூவலந்தீவின் தென்கிழக்கு கோடியில் கடலுள் நீட்டிக்கொண்டிருக்கும் மலையின் முனையாகும். இது மலைப்பாங்கான அழகான பகுதியாகும்; வடக்கு-தெற்காக ஏறத்தாழ முப்பது கி.மீ தொலைவிற்கு அமைந்துள்ளது. இந்த மூவலந்தீவின் வடக்கு கோடியில் கேப் டவுன் நகரமும்  மேசை மலையும் அமைந்துள்ளன. இந்த முனை -34.35722°N, 18.4975°W, நன்னம்பிக்கை முனைக்கு கிழக்கே ஏறத்தாழ 2.3 கிலோமீட்டர்கள் (1.4 மைல்கள்) உள்ளது. இந்த இரு பாறையாலான முனைகளும் நன்றாக அறியப்பட்டாலும் இவை இரண்டுமே ஆபிரிக்க பெருநிலத்தின் தெற்குக் கோடிமுனை இல்லை; ஆப்பிரிக்காவின் மிகுந்த தெற்கிலுள்ள தென்முனை கேப் அகுல்யாசு ஆகும். இது இங்கிருந்து கிழக்கு-தென்கிழக்கில் ஏறத்தாழ 150 km தொலைவில் உள்ளது.
கலங்கரை விளக்கம்
-34.35722°N, 18.49694°W இல் அமைந்துள்ள புதிய கலங்கரை விளக்கு மேற்கிலிருந்து தெற்கில் பாதுகாப்பான தொலைவு வரும்வரை காணவியலாததாக உள்ளது. கேப் முனையிலுள்ள கலங்கரை விளக்கே தென்னாப்பிரிக்க கடலோரத்தில் அமைந்துள்ள கலங்கரை விளக்கங்களில் மிகவும் ஒளிமிகுந்ததாகும். 63 mi தொலைவிற்கு ஒவ்வொரு சிமிட்டலின்போதும் 10 கேண்டெலாக்கள் ஒளி கொண்டதாக உள்ளது.
மேற்சான்றுகள்
பகுப்பு:தென்னாப்பிரிக்காவின் புவியியல்
ஜெய்ஸ்ரீ டி.
ஜெய்ஸ்ரீ தள்பதே (Jayshree Talpade) (பிறப்பு 1953கள்) ஓர் இந்திய நடிகையும், நடனக் கலைஞரும் ஆவார். இவர் பெரும்பாலும் பாலிவுட் படங்களில் நடிக்கிறார்.
தொழில்
ஜெய்ஸ்ரீ, தனது தொழில் வாழ்க்கையை 5 வயதில் 1958 இல் கூஞ் உதி ஷெஹ்னா என்ற படத்துடன் தொடங்கினார். கதக் நடனக் கலைஞரான இவர் படங்களில் குத்துப் பாடல்களுக்கு நடனங்களை நிகழ்த்தத் தொடங்கியபோது புகழ் பெற்றார். இருப்பினும், இவர் ஏற்கனவே சங்கீத் சாம்ராட் தான்சேன், ஜமீன் கே தாரே (1960), பியார் கி பியாஸ் (1961) ஆகியவற்றில் குழந்தைக் கலைஞராக தொழிலில் காலூன்றியிருந்தார். இயக்குநர் கோபி கிஷன் ஒரு படத்தில் நடனமாட வாய்ப்பளித்தார். ஆரம்பத்தில் தான் மருத்துவராக வேண்டும் என நினைத்தார். ஆனால் திரைப்பட இயக்குனர் அமித் போஸ் 1968 இல் "அபிலாஷா" என்ற படத்தில் நடனமாட வாய்ப்பு அளித்தார். அதன் பிறகு, இவர் 1970 மற்றும் 1980களில் 500க்கும் மேற்பட்ட திரைப்படங்களில் நடனமாடினார். இவர் காட்டேரி-நகைச்சுவை, அனுதாபமான பாத்திரங்களை செய்துள்ளார். ஜெய்ஸ்ரீ பெங்காலி, தமிழ், தெலுங்கு, மலையாளம், கன்னடம், மார்வாடி, ராஜஸ்தானி, ஆங்கிலம், சிந்தி, அசாமி, போஜ்புரி, ஒரியா, அரியானி, கரியாலி, நேபாளி, பஞ்சாபி, மராத்தி, குஜராத்தி உள்ளிட்ட பல்வேறு இந்திய மொழிகளில் நடித்துள்ளார்.
இவர் முகமது ரபி, மன்னா தே, முகேஷ், ஆஷா போஸ்லே போன்ற நட்சத்திரங்களுடன் உலகம் முழுவதும் மேடையில் நடித்துள்ளார். மராத்தி படத்துக்காக இரு முறை மகாட்டிரா மாநில அரசு விருதுகள், 3 குசராத்து மாநில அரசு விருதுகள், ஐதராபாத்து விருது, தில்லி, மும்பையிலிருந்து 6 அரிமா சங்க விருது போன்றவற்றைப் பெற்றுள்ளார். போஜ்புரி திரைப்படங்களுக்காகவும், குசராத்தி திரைப்படங்களுக்காகவும் வாழ்நாள் சாதனையாளர் விருதைப் பெற்றார்.
சொந்த வாழ்க்கை
1989 ல் திரைப்பட இயக்குனர் ஜெயப்பிரகாஷ் கர்நாடகியை (முன்னாள் நடிகரும் இயக்குனருமான மாஸ்டர் விநாயக்கின் மகன்) திருமணம் செய்து கொண்டார். இவர்களுக்கு சுவஸ்திக் ஜே கர்நாடகி ஒரு மகன் உள்ளார். இவரது சகோதரி மீனா டி. ஒரு நடிகையும் நடனக் கலைஞரும் ஆவார். சிரேயசு தள்பதே இவரது மருமகனாவார்.
மேற்கோள்கள்
பகுப்பு:இந்தி தொலைக்காட்சி நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:இந்திய தொலைக்காட்சி நடிகைகள் பகுப்பு:இந்தியத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:இந்தி திரைப்பட நடிகைகள் பகுப்பு:வாழும் நபர்கள் பகுப்பு:1953 பிறப்புகள்
திராவிட நாடு
திராவிட நாடு அல்லது திராவிடர் நாடு தெற்காசியாவில் திராவிட மொழி பேசுபவர்களால் தனிநாடு கோரி முன்மொழியப்பட்ட பெயராகும். ஆரம்பகாலத்தில் இது தமிழர் வாழும் பகுதிகளுக்கு மட்டும் இக்கோரிக்கை எழுந்தது பின்னாளில் திராவிட மொழிகள் பேசும் பிற மாநிலத்தவர்களை (ஆந்திரப் பிரதேசம், கேரளா, மற்றும் கர்நாடகா ) ஒருங்கிணைத்து கோரப்பட்டது. இக் கோரிக்கை இலங்கை, ஒரிசா, மகாராஷ்டிரா. ஆகியவற்றுக்கும் சேர்த்து கோரப்பட்டது.
thumb|right|1909 இல் மெட்ராஸ் பிரசிடென்சியின் தெற்குப் பகுதி
மேற்கோள்கள்
பகுப்பு:தமிழ்நாட்டு வரலாறு பகுப்பு:திராவிட இயக்கம் பகுப்பு:விடுதலை இயக்கங்கள் பகுப்பு:இந்தியாவில் தேசியவாதம்
அறிவியல் வளர்ச்சிப் பிணையம்
ஆதரவாளர், கொடை நல்குவோர், பங்குபற்றுநர்
அறிவியல் வளர்ச்சிப் பிணையத்துக்கு பணம் தந்து உதவுபவர்களில் (கொடை நல்குவோரில்) கீழ்க்காண்பவர்கள் உண்டு :
பங்காளர்கள் அறிவியல் வளர்ச்சிப் பிணையம் (SciDev.Net) பற்பல உலகளாவிய,நிலப்பிரிவுசார்ந்த, நாடளாவிய நிறுவனங்களுடன் ஒத்த குறிக்கோளுடன் கூட்டுழைக்கின்றது. அவற்றுள் சில:
அறிவியல் வளர்ச்சிப் பிணையம் (சயிடெவ்.நெட், SciDev.Net) இத்தாலியில், திரீசிட்டியில் (Treiste) இருந்து இயங்கும் வளரும் நாடுகளுக்கான வளர்ச்சிக்கான அறிவியல் உயர்கல்விமன்றம் (TWAS, the Academy of Sciences for the Developing World) என்பதோடும் தொடர்புடையது.
சுகாசினி (தெலுங்கு நடிகை)
சுகாசினி (Suhasini) ஒரு இந்திய நடிகையாவார். இவர் முக்கியமாக தெலுங்கு மொழிப் படங்களில் தோன்றியுள்ளார். தெலுங்குத் திரையுலகில் 2003 ஆம் ஆண்டில் தனது நடிப்பு வாழ்க்கையைத் தொடங்கினார். இவர் தெலுங்கு படங்களில் முன்னணி மற்றும் துணை வேடங்களில் நடித்தார். தொலைக்காட்சியில் அறிமுகமாகும் முன் பல தமிழ் மற்றும் போச்புரித் திரைப்படங்களில் தோன்றினார்.
தொழில்
இந்தியாவின் ஆந்திராவின் நெல்லூர் மாவட்டத்தைச் சேர்ந்தவர். நடிகையும், இயக்குநருமான பி. ஜெயா இயக்கத்தில் வெளியான சண்டிகாடு என்ற படத்தின் மூலம் அறிமுகமானார். பின்னர் நான்கு தமிழ் படங்களில் நடித்தார். தனது முதல் தமிழ் படமான அது என்ற திகில் திரைப்படத்தில் இவர் ஒரு ஆவியாக நடித்தார். தி இந்து விமர்சகர் "மிகவும் வெளிப்படையானவர்" என்று குறிப்பிட்டார். பின்னர் இவர் யக்னம் என்ற தெலுங்குத் திரைப்படத்தின் மறு ஆக்கமான ராம நாராயணன் இயக்கத்தில் வெளிவந்த மண்ணின் மைந்தன் நடித்தார். இந்த படத்தில் இவரது நடிப்பு பற்றி, தி இந்து எழுதியது: "பாடல் காட்சிகளில் சுகா அழகாக இருக்கிறார். மேலும் உணர்ச்சிவசப்படுத்தவும் முயற்சித்துள்ளார்". நகைச்சுவை நடிகர் செந்திலின் மகன் நவீன் அறிமுகமான "உன்னை எனக்கு பிடிச்சிருக்கு" என்ற படத்தில் இவர் முக்கிய கதாபாத்திரத்தில் நடித்தார். ஆனால், இவரது அனைத்து தமிழ் திட்டங்களும் தோல்வியடைந்தன.
தொலைக்காட்சிகளில்
2010 ஆம் ஆண்டில், இவர் தொலைக்காட்சியில் இறங்கினார். தெலுங்குத் தொலைக்காட்சித் தொடரான அபரஞ்சியில் முக்கிய கதாபாத்திரத்தில் நடித்தார். இத்தொடர் 300 வாரங்களை நிறைவு செய்தது. இவர் நடித்திருந்த, அனுபந்தாலு (நடிகை மீனாவிற்கு மாற்றாக) இவருக்கு, சிறந்த நடிகைக்கான 2011 ஆந்திர சினிகோயர் விருதினை பெற்றுத்தந்தது. மேலும், அஷ்ட சம்மா என்ற தொடரிலும் ஒரு முன்னணி கதாபாத்திரங்களில் நடித்திருந்தார். "சிவசங்கரி" என்ற தமிழ் தொலைக்காட்சி தொடரிலும் நடித்தார். பிறகு, சூப்பர் குட் பிலிம்ஸின் தமிழ்த் திரைப்படமான பிள்ளையார் தெரு கடைசி வீடு என்பதிலும், தெலுங்கு பக்தி படமான சிறீ வாசவி வைபவம், ஆகியவற்றில் முக்கிய வேடங்களில் நடித்தார். மேலும், சுதீப் பாண்டேவுடன் இரண்டு போச்புரி படங்களில் நடித்தார்.
திருமணம்
பிப்ரவரி 2015 இல், இவரது புதிய தொலைக்காட்சித் தொடரான இத்தரு-அம்மாயிலு ஜீ தெலுங்கில் தொடங்கியது. Http://www.zeetelugu.com/shows/iddaru-ammayilu ஐப் பார்க்கவும். அதே ஆண்டில், இந்தத்தொடரில் தன்னுடன் இணைந்து நடித்த தர்மா என்ற துணை நடிகருடன் நிச்சயதார்த்தம் செய்து கொண்டார்.
வெளி இணைப்புகள்
பகுப்பு:1985 பிறப்புகள் பகுப்பு:தமிழ்த் தொலைக்காட்சி நடிகைகள் பகுப்பு:இந்திய தொலைக்காட்சி நடிகைகள் பகுப்பு:தெலுங்கு தொலைக்காட்சி நடிகைகள் பகுப்பு:நெல்லூர் மாவட்ட நபர்கள் பகுப்பு:தமிழ்த் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:தெலுங்கு நடிகைகள் பகுப்பு:வாழும் நபர்கள்
பஞ்சாப்பின் மக்கள்வகைப்பாடு (இந்தியா)
2011 இந்திய மக்கள் கணக்கெடுப்பின்படி, இந்தியாவின் பஞ்சாப்பின் மக்கள்தொகை ஏறக்குறைய 27.7 மில்லியன் ஆகும். சீக்கியமே பெரும்பான்மை மத நம்பிக்கை ஆகும். குறிப்பாக மக்கள் தொகையில் 58% மக்கள் சீக்கிய நம்பிக்கையாளர்,  38% மக்கள்  இந்து சமயத்தவர் மீதமுள்ள மக்கள் சமணம்,  இசுலாம், பௌத்தம், கிறித்தவம் போன்ற சமயங்களை பின்பற்றுகின்றனர்.
சீக்கியர்களின் புனிதக் கோயிலான,  பொற்கோயில் (அல்லது  ஹர்மந்திர் சாஹிப் ) புனித நகரான  அம்ரித்சர்ரில் உள்ள, அகால் தக்த் வளாகத்தில் உள்ளது. இது உலகில் உள்ள சீக்கியர்களின் ஐந்து பீடங்களில் ஒன்று. மூன்று பீடங்கள் பஞ்சாப்பில் உள்ளன இதில், அனந்த்பூர் சாஹிப் என்பது குரு கோவிந்த் சிங்கால் உருவாக்கப்பட்டது. பஞ்சாப்பில் கிட்டத்தட்ட ஒவ்வொரு நகரத்திலும், கிராமத்திலும் குறைந்தது ஒரு சீக்கிய குருத்வாராவை (பல்வேறு பாணிகள் மற்றும் அளவுகளில்) காணலாம்.
பஞ்சாபி மொழி குர்முகி எழுத்தில் எழுதப்படுகிறது. இதுவே மாநிலத்தின் அதிகாரப்பூர்வ மொழியாகும். முஸ்லிம்கள் லேசான பெரும்பான்மையுடன் மலிர்கோட்லா நகரில் வாழ்கின்றனர். பஞ்சாப்பில் முஸ்லீம்களின் எண்ணிக்கை 1.93% அதிகரித்துள்ளது காரணம் வேலைதேடி பிற இந்திய மாநிலங்களில் இருந்து முதன்மையாக பீகார், உத்தரப் பிரதேசம் போன்ற பகுதிகளில் இருந்து முஸ்லீம்கள் குடியேரியதே காரணமாகும்.
மேற்கோள்கள்
பகுப்பு:பஞ்சாப் (இந்தியா) பகுப்பு:இந்தியாவில் மக்கள்தொகையியல்
வில்லெம் டபோ
வில்லியம் ஜேம்சு டஃபோ (William James Dafoe) (பிறப்பு: சூலை 22, 1955) என்பவர் அமெரிக்க நாட்டு நடிகர் ஆவார். இவர் நான்கு அகாதமி விருது, நான்கு இசுக்ரீன் ஆக்டர்ஸ் கில்ட் விருதுகள், மூன்று கோல்டன் குளோப் விருது மற்றும் பிரித்தானிய அகாடமி திரைப்பட விருதுகள் ஆகியவற்றுக்கான பரிந்துரைகளைப் பெற்றதோடு, சிறந்த நடிகருக்கான வோல்பி கோப்பை உட்பட பல்வேறு பாராட்டுகளைப் பெற்றார்.
இவர் 1980 ஆம் ஆண்டு வெளியான கேவன்ஸ் கேட் என்ற திரைப்படத்தின் மூலம் நடிகராக அறிமுகமானார், அதை தொடர்ந்து பிலாடூன் (1986), இசுபைடர்-மேன் (2002), இசுபைடர்-மேன் 2 (2004), இசுபைடர்-மேன் 3 (2007), அக்வாமேன் (2018), சாக் சினைடரின் ஜஸ்டிஸ் லீக் (2021), இசுபைடர்-மேன்: நோ வே ஹோம் (2021), அக்வாமேன் அண்டு தி லோச்டு கிங்டோம் (2022) போன்ற பல திரைப்படங்களில் வெவ்வேறு கதாபாத்திரங்களில் தோன்றியுள்ளார்.
ஒமாகா கடற்கரை
ஒமாஃகா கடற்கரை (ஒமாஹா கடற்கரை; Omaha Beach) என்பது இரண்டாம் உலகப் போரின் மேற்குப் போர்முனையில் நிகழ்ந்த ஓவர்லார்ட் நடவடிக்கையில் நார்மாண்டி கடற்கரையின் ஒரு பகுதிக்கு வழங்கப்பட்ட குறிப்பெயர். (ஒமாஃகா அமெரிக்க மாநிலங்களில் ஒன்றான் நெப்ராஸ்காவிலுள்ள நகரம்).
நாசி ஜெர்மனியின் ஆக்கிரமிப்பிலிருந்த பிரான்சு மீதான நேச நாட்டு கடல் வழிப் படையெடுப்பு ஜூன் 6, 1944ம் தேதி துவங்கியது. பிரான்சின் நார்மாண்டி கடற்கரைப் பகுதியில் நிகழ்ந்த இப்படையெடுப்புக்கு ஓவர்லார்ட் நடவடிக்கை என்று குறிப்பெயர் இடப்பட்டிருந்தது. படையெடுப்பு நிகழ்ந்த கடற்கரை ஐந்து பகுதிகளாகப் பிரிக்கப்பட்டிருந்தது - யூட்டா, ஒமாகா, கோல்ட், ஜூனோ மற்றும் சுவார்ட். 8 கிமீ நீளமுள்ள ஒமாகா கடற்கரை யூட்டா மற்றும் கோல்ட் கடற்கரைகளுக்கு இடையில் அமைந்திருந்தது. சென்-ஹொனோர்-டெ-பெர்டே கம்யூனிலிருந்து டூவ் ஆற்றின் முகத்துவாரத்தின் வடகரையிலுள்ள வியர்வில் கம்யூன் வரையான கடற்கரை ஒமாகா என்று பெயரிடப்பட்டிருந்தது.
ஒமாகா கடற்கரை இரண்டாகப் பிரிக்கப்பட்டிருந்தது. அதன் மேற்குப் பகுதியைக் கைப்பற்றும் பொறுப்பு அமெரிக்க 29வது காலாட்படை டிவிசன் மற்றும் அமெரிக்கத் தரைப்படை ரேஞ்சர் படைப்பிரிவின் ஒன்பது கம்பனிகளுக்கு ஒப்படைக்கப்பட்டிருந்தது. கிழக்குப் பகுதியினைக் கைப்பற்றும் பொறுப்பு 1வது அமெரிக்கக் காலாட்படை டிவிசனுக்குக் கொடுக்கப்பட்டிருந்தது. இவற்றுள் 29வது டிவிசன் போர் அனுபவமற்ற படைப்பிரிவு, 1வது டிவிசன் அனுபவம் வாய்ந்தது. இவர்களை எதிர்க்க ஜெர்மானிய 352வது காலாட்படை டிவிசன் ஒமாகா கடற்கரையில் நிறுத்தப்பட்டிருந்தது. கிழக்குப் போர்முனையிலிருந்து நார்மாண்டிக்கு மாற்றப்பட்டிருந்த இப்படைப்பிரிவில் ஒரு பகுதியினர் மட்டுமே போர் அனுபவம் உடையவர்கள்.
ஜூன் 6ம் தேதி காலையில் அலை அலையாகத் தரையிறங்கி ஜெர்மானிய அரண்நிலைகளை அழிப்பது, அதன்பின்னர் எட்டு கிமீ நீளமுள்ள ஒரு பாலமுகப்பை ஏற்படுத்தி யூட்டா கடற்கரைப் படைப்பிரிவுகளுடன் கைகோர்ப்பது ஒமாகா படைப்பிரிவுகளின் முதல் இலக்கு. அமெரிக்கப் படைகளைத் தரையிறங்க விடாமல் கடலும் கரையும் இணையும் நீர்க்கோட்டில் (waterline) வைத்தே அவர்களை அழிப்பது ஜெர்மானியத் திட்டம். படையெடுப்புக்கு முன் ஜெர்மானிய அரண் நிலைகளை அழிக்க மேற்கொள்ளப்பட்ட நேசநாட்டு வான்வழி குண்டுவீச்சு, மேக மூட்டம் காரணமாக வெற்றி பெறவில்லை. சேதமடையாத ஜெர்மானிய பீரங்கி நிலைகளும், துப்பாக்கி நிலைகளும் அமெரிக்கப் படைகள் தரையை அணுகும் போதே குண்டுமழை பொழிய ஆரம்பித்தன.
வெளி இணைப்புகள்
பகுப்பு:மேற்குப் போர்முனை (இரண்டாம் உலகப் போர்) பகுப்பு:1944 நிகழ்வுகள் பகுப்பு:செருமன் வரலாறு பகுப்பு:பிரான்சின் வரலாறு
ஆனைத்திருக்கை
ஆனைத் திருக்கை (Manta ray) என்பது மொபுலா பேரினத்தைச் சேர்ந்த பெரிய திருக்கை மீன் ஆகும் (முன்னர் இது மண்டா என்ற பேரினத்தில் வகைப்படுத்தப்பட்டு இருந்தது). இந்த திருக்கையில் ஏழு இனங்கள் உள்ளன. அதில் பெரிய இனமான, மா பிரியோட்ரச, 7 m அகலம் கொண்டது, சிறிய இனமான, ''மா. ஆல்ப்பிரடி'', 5.5 m அகலம் வரை இருக்கும். இந்த இரண்டு திருக்கைகளும் முக்கோண வடிவ மார்புத் துடுப்புகள், கொம்பு வடிவ தலைத் துடுப்புகள் மற்றும் பெரிய, முன்னோக்கி நீண்ட வாயைக் கொண்டுள்ளன. இவற்றின் உடல் விகித்தை ஒப்பிடும்போது உலகின் மிகப்பெரிய மூளையைக் கொண்டுள்ள மீன்கள் இவையாகும்.
ஆனைத் திருக்கைள் மிதவெப்பமண்டல, அயன அயல் மண்டல, வெப்பமண்டல நீரில் காணப்படுகின்றன. ஆனைதிருக்கையில் உள்ள ''மா. பிரியோட்ரசு'' சிற்றினத் திருக்கையானது தனித்தனியாகவோ அல்லது குழுக்களாகவோ திறந்த பெருங்கடல்களில் வலசை போகின்றன. அதே சமயம் ''மா. ஆல்ப்ரெடி'' திருக்கை வகையானது கடற்கரையோரமாக வசிப்பதாக உள்ளது. இவை கடல்நீரை வாயில் வடிகட்டி அதிலிருந்து உணவை சேகரிக்கின்றன. இதன்வழியாக இவை அதிக அளவு மிதவை விலங்குகளை உண்கின்றன. இவற்றிற்கான உணவை இவை நீந்தும்போது திறந்த வாயில் சேகரித்து வடிகட்டுகின்றன. இவற்றின் உணவில் பெரும்பாலானவை (73%) மிதவை நுண்ணுயிரி மூலங்களிலிருந்து வந்தவை என்று ஆராய்ச்சி கூறுகிறன்றன. இவற்றின் கர்ப்பம் ஒரு ஆண்டுக்கும் மேலாக நீடிக்கும் உள்பொரி முட்டைகளை வயிற்றுக்குளேயே பொரித்து பின்னர் குட்டிகளை ஈணுகின்றன. இவை தங்கள் உடலில் உள்ள ஒட்டுண்ணிகளை அகற்றுவதற்காக சுத்தம் செய்யும் மீன்களின் உதவியை நாடுகின்றன. திமிங்கலங்களைப் போலவே, அறியப்படாத காரணங்களுக்காக இவை கடலில் துள்ளித் தாவி குதிக்கின்றன.
பன்னாட்டு இயற்கைப் பாதுகாப்புச் சங்கத்தால் இந்த இரண்டு இனங்களும் அழிவாய்ப்பு இனம் என பட்டியலிடப்பட்டுள்ளன. சுற்றுச்சூழல் மாசுபாடு, மீன்பிடி வலைகளில் சிக்கி இறத்தல், சீன மருத்துவத்தில் பயன்படுத்தப்படும் இவற்றின் செவுள் வாரிகளுக்காக வேட்டாயாடப்படுதல் ஆகியவை இவற்றை அழியும் நிலைக்கு தள்ளியுள்ளது. இவற்றின் மெதுவான இனப்பெருக்க விகிதம் இந்த அச்சுறுத்தல்களை அதிகப்படுத்துகிறது. வனவிலங்குகளின் புலம்பெயர்ந்த இனங்கள் பற்றிய மாநாட்டின் ஒப்ந்தங்களின் வழியாக இவை பன்னாட்டு கடற்பகுதியில் பாதுகாக்கப்படுகின்றன. ஆனால் இவை கரையை ஒட்டிய பகுதிகளில் மிகவும் பாதிக்கப்படக்கூடியதாக உள்ளன. இவை கூடும் பகுதிகள் சுற்றுலாப் பயணிகளிடையே பிரபலமாக உள்ளன. ஒரு சில நீரியல் காட்சிசாலைகளில் மட்டுமே இவை வளர்க்க போதுமான வசதிகள் உள்ளன.
குறிப்புகள்
பகுப்பு:மீன் பேரினங்கள்
மூக்கனூர்
மூக்கனூர் தமிழ்நாட்டில் விழுப்புரம் மாவட்டத்தில் சங்கராபுரம் வட்டத்தில் உள்ள ஒரு குக்கிராமம் ஆகும். "முக்கண்ணனூர்" என்பது மருவி காலப்போக்கில் "மூக்கனூர்" என ஆயிற்று. இங்கு திருமணத் தடைகளை நீக்கும் புகழ்பெற்ற சிவன் கோயில் உள்ளது.
பகுப்பு:விழுப்புரம் மாவட்டத்திலுள்ள கிராமங்கள்
உலக மெய்யியல் நாள்
மேற்கோளகள்
பகுப்பு:மெய்யியல் பகுப்பு:ஐக்கிய நாடுகளின் சிறப்பு நாட்கள் பகுப்பு:வியாழக்கிழமை சிறப்பு நாட்கள்
குவிட்டிச்சு
thumb ஆரி பாட்டர் புதின, திரைப்பட உலகில், குவிட்டிச்சு (Quidditch, ) என்பது மந்திர உலகில் பரவலாக விளையாடப்படும் ஒரு கற்பனை விளையாட்டு ஆகும். இவ்விளையாட்டில் போட்டியாளர்கள் மந்திர துடப்பம் ஒன்றில் பறந்து கொண்டு விளையாடுவர். குவிட்டிச்சு துடைப்பத்தில் பறக்கும் ஏழு வீரர்களை கொண்ட இரண்டு அணிகளுக்கு இடையில் விளையாடப்படும். இங்கு ஒரு குவாபில், இரண்டு பிளட்சர்சு, ஒரு கோல்டின் இசுனிட்சு ஆகிய நான்கு பந்துகள் பயன்படுத்தப்படுகின்றன. இதன் மைதானத்தில் ஆறு வளைய வடிவான இலக்குகள் கம்பங்களின் உச்சியில் வெவ்வேறு உயரங்களில் காணப்படும். மைதானத்தின் இருமருங்கிலும் ஒரு பகுதிக்கு மூன்றுப் படி இது அமைக்கப்பட்டிருக்கும். இது மந்திர உலகில் மந்திரவாதிகளாலும், சூனியக்காரிகளாலும் ஆபத்தான ஒரு விளையாட்டாகும். எனினும் மந்திர உலகில், குவிட்டிச்சு பல ஆர்வமுள்ள இரசிகர்களை தன்னகத்தே கொண்டுள்ளது.
பகுப்பு:ஆரி பாட்டர் பிரபஞ்சம்
சித்ரபகாவலி
சித்ரபகாவலி 1947 ஆம் ஆண்டு வெளிவந்த தமிழ்த் திரைப்படமாகும். நன்னுபாய் வாகில் இயக்கத்தில் வெளிவந்த இத்திரைப்படத்தில் பிரேம்குமார், சித்ரலேகா மற்றும் பலரும் நடித்திருந்தனர்.
பகுப்பு:1947 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:பி. பானுமதி நடித்த திரைப்படங்கள்
கட்டக காயல்
கட்டக காயல் (Kattaka Kayal) இந்தியாவின் கேரள மாநிலத்தில் உள்ள கொல்லம் நகரில் உள்ள ஒரு நன்னீர் ஏரியாகும். இந்த ஏரி வட்டக்காயலை இணைக்கிறது, 36 acre பரப்பளவில் மருதடியில் உள்ளது. இதனுடன் நகரத்தில் அசுட்டமுடி ஏரி யும் உள்ளது. .
வரலாறு
கட்டக் காயல் என்பது கொல்லத்தில் உள்ள அசுட்டமுடி ஏரி மற்றும் வட்டக்காயலின் ஒரு பகுதியாகும். இரண்டு கிலோமீட்டர் நீளம் கொண்ட ஒரு நீரோடை ஒரு காலத்தில் சக்திகுளங்கராவில் உள்ள பெரும்பாலான வணிக நடவடிக்கைகளுக்கு உயிர்நாடியாக இருந்தது. 50 ஆண்டுகளுக்கு முன் அதன் அகலம் 90 to 120 m ஆகும். அப்போது கட்டக காயல் பாதையில் மூன்று படகுத் துறைகள் இருந்தன, மேலும் கடல் உணவுப் பொருட்களை ஏற்றுவதற்கும் இறக்குவதற்கும் பெரிய சரக்குக் கப்பல்கள் நிறுத்தப்படுவது அந்த நாட்களில் குயிலான் நகரத்தின் பொதுவான காட்சியாக இருந்தது. இது கரிமீன் மற்றும் பூமீன் உட்பட 20 க்கும் மேற்பட்ட உண்ணக்கூடிய மீன்களின் இருப்பிடமாகவும் இருந்தது.
மறுமலர்ச்சி திட்டம்
வட்டகாயல் மற்றும் கட்டக காயல் மறுமலர்ச்சி திட்டம் கொல்லத்தில் 1 நவம்பர் 2016 அன்று கொல்லம் மாநகராட்சி மேயர் வி. இராசேந்திரபாபு அவர்களால் தொடங்கப்பட்டது. கட்டகாயல் புனர்சீவன பத்தாடி என்பது சக்திகுளங்கரை சார்ந்த கலாச்சார அமைப்பான சாகர சம்சுகாரிகா சங்கத்தின் ஒரு முன் முயற்சியாகும். இந்த திட்டத்தின் முக்கிய நோக்கம், ஏரியை சுத்தம் செய்தல் மற்றும் விழிப்புணர்வு பிரச்சாரங்களை உள்ளடக்கிய பல்வேறு கட்டங்களின் மூலம் இரண்டு ஏரிகளையும் புதுப்பிக்க வேண்டும் என்பதாகும்.
மேற்கோள்கள்
பகுப்பு:கொல்லத்திலுள்ள சுற்றுலாத் தலங்கள்
அரகானா
அரகானா (Aracana) என்பது ஆத்திரேலிய கடலோரப் பகுதியைச் சேர்ந்த ஆழ்கடல் மாட்டு மீன் பேரினமாகும்.
சிற்றினங்கள்
இந்த பேரினத்தில் தற்போது 2 அங்கீகரிக்கப்பட்ட சிற்றினங்கள் உள்ளன. அவை:
மேல்புறம்
மேல்புறம் என்பது இந்தியாவில் கன்னியாகுமரி மாவட்டத்தில் விளவங்கோடு வட்டத்திலிருக்கும் ஊராட்சி ஒன்றியம் மற்றும் கிராம ஊராட்சி ஆகும்.
ஊராட்சிகள்
மேல்புறம் ஊராட்சி ஒன்றியத்துக்குட்பட்ட ஊராட்சிகள்
மேற்கோள்கள்
பகுப்பு:கன்னியாகுமரி_மாவட்டம்
தொடரொலி
மொழியியலில் தொடரொலி (A continuant) என்பது வாய்வழி குரற்பாதை முழுமையாக அடைபடாத நிலையில் உருவாகும் பேச்சொலி ஆகும். மெய்யொலிகளைப் பொறுத்தவரையில் உரசொலி, உயிர்ப்பொலி என்ற இரண்டு பரந்த தொடரொலிகள் காணப்படுகின்றன. சிலநேரங்களில் உயிர்ப்பொலி உரசலற்ற மெய்யொலி என்றும் அழைக்கப்படுகிறது Approximants are sometimes called "frictionless continuants". .
இசையொலியுடன் ஒப்பிடுகையில் இவை உயிர்ப்பொலி மற்றும் மூக்கொலியைப் பெற்றும் உரசொலியைப் பெறாமலும் உள்ளன. தொழில்நுட்பவியல் கூற்றின்படி இரு சொற்களும் உயிரொலிகளைக் கொண்டிருந்தாலும் பெரும்பாலும் மெய்யொலிகள் தடைசெய்யப்பட்டுள்ளன.
ஆதாரங்கள்
பகுப்பு:ஒலியியல்
பிலிப் ஹியூஸ்
பிலிப் இயூசு (Phillip Joel Hughes, பிலிப் ஹியூஸ், (30 நவம்பர் 1988 - 27 நவம்பர் 2014) ஆத்திரேலியத் தேர்வு மற்றும் ஒருநாள் துடுப்பாட்ட வீரர் ஆவார். நியூ சவுத் வேல்சு அணிக்காக ஆரம்பத் துடுப்பாட்டக்காரராக ஈராண்டுகள் விளையாடிய பின்னர் இவர் தனது முதலாவது தேர்வுத் துடுப்பாட்டத்தை 20வது அகவையில் ஆத்திரேலிய அணியில் விளையாடினார்.
இடது கை துடுப்பாட்டக்காரரான ஹியூஸ், ஆத்திரேலியாவுக்காக 26 தேர்வுப் போட்டிகளிலும், 25 ஒருநாள் போட்டிகளிலும், ஒரு இருபது20 போட்டிகளிலும் விளையாடியுள்ளார். 2013 சனவரி 11 இவர் மெல்பேர்னில் நடைபெற்ற இலங்கை அணிக்கு எதிரான ஒரு நாள் போட்டியில் விளையாடி 112 ஓட்டங்களைப் பெற்று, ஆத்திரேலிய ஒருநாள் போட்டி வரலாற்றில் தான் விளையாடிய முதல் ஒருநாள் ஆட்டத்திலேயே நூறு ஓட்டங்களைப் பெற்ற முதல் ஆட்டக்காரர் என்ற சாதனையைப் பெற்றார்.
இளமைக் காலம்
ஹியூசு ஆத்திரேலியாவின் நியூ சவுத் வேல்சு மாநிலத்தில் மாக்சுவில் என்ற இடத்தில் கிரெக், வர்ஜீனியா ஆகியோருக்கு பிறந்தார். தந்தை கிரெக் ஒரு வாழை விவசாயி, தாயார் இத்தாலிய வம்சாவளி ஆவார். சிறு வயதிலேயே மாக்சுவில் ஆர்எஸ்எல் இளைஞர் துடுப்பாட்ட அணியில் சேர்ந்து விளையாடினார். தனது 17வது அகவையில் சிட்னிக்கு இடம்பெயர்ந்து ஹோம்புஷ் ஆண்கள் உயர்தப் பள்ளியில் உயர் கல்வியைக் கற்ற வேளையில், மேற்கு புறநகர் மாவட்ட துடுப்பாட்ட அணிக்காகவும் விளையாடினார். 19-வயதிற்குட்பட்டோருக்கான 2008 ஐசிசி உலகக்கிண்ணப் போட்டியில் ஆத்திரேலிய அணிக்காக விளையாடினார்.
மறைவு
2014 நவம்பர் 25 இல், சிட்னி கிரிக்கெட் அரங்கில் நடைபெற்ற ஷெஃபீல்டு ஷீல்டு போட்டியில், ஹியூக்ஸ் ஒரு ஹெல்மெட் அணிந்து 63 ஓட்டம் என்ற நிலையில் ஆடிக்கொண்டிருந்தார். சீன் அபாட் என்பவர் வீசிய அதிவேக பந்து (பவுன்சர்) அவரது இடது காதுக்கு கீழே தாக்கியதில் படுகாயமடைந்த பிலிப் மருத்துவமனையில் அனுமதிக்கப்பட்டார். . சிட்னி சென் வின்சென்ட் மருத்துவமனையில் அவருக்கு அறுவை சிகிச்சை செய்யப்பட்டு உணர்விழந்த நிலையில் இருந்தார். . அப்போட்டி உடனடியாக நிறுத்தப்பட்டது.
தன்னுடைய பிறந்த நாளை 3 நாளில் கொண்டாட விருந்த நிலையில், 2014 நவம்பர் 27 அன்று நினைவு திரும்பாமலேயே உயிரிழந்தார்.
பிலிப் ஹியூஸ்சின் மறைவு உலகெங்கும் உள்ள துடுப்பாட்ட வீரர்கள், ரசிகர்களை உலுக்கியது. பிலிப் ஹியூஸ்சின் குடும்பத்தினர் சார்பாக ஆத்திரேலியா அணித் தலைவர் மைக்கேல் கிளார்க் இரங்கல் செய்தியை வெளியிட்டார். ஆஸ்திரேலிய பிரதமர், டோனி அபோட் இரங்கல் செய்தியை வெளியிட்டார்
உலகம் முழுவதும் இருந்து மக்கள் பிலிப் ஹியூஸ்க்கு அஞ்சலி செலுத்தும் விதமாக சமூக ஊடக தங்கள் கிரிக்கெட் மட்டை புகைப்படங்கள் வெளியிட்டனர்.
வெளி இணைப்புகள்
பகுப்பு:1988 பிறப்புகள் பகுப்பு:2014 இறப்புகள் பகுப்பு:ஆஸ்திரேலியத் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:ஹாம்ப்சையர் துடுப்பாட்டக்காரர்கள்
சுனிதி சாலமன்
சுனிதி சாலமன் (Suniti Solomon) (1938 அல்லது 1939 – 28 சூலை 2015) என்பவர் ஒரு மருத்துவராவார். இவர்தான் இந்தியாவின், தமிழகத்தின் சென்னையில் 1986 முதன் முதலில் எயிட்ஸ் நோயாளிகள் இருப்பதை கண்டறிந்தவர் ஆவார். இவர் சென்னை மருத்துவக் கல்லூரியில் நுண்ணுயிரியல் பேராசிரியராக அப்போது இருந்தார்.
பணிகள்
இவர் எயிட்ஸ் நோயாளிகளுக்கான இந்தியாவின் முதல் தன்னார்வ ஆலோசனை மற்றும் சோதனை மையத்தை சென்னை மருத்துவக் கல்லூரியில் 1993இல் நிறுவினார். 1993இல் தன் வேலையை விட்டு விலகி எயிட்ஸ் ஆராய்ச்சி மற்றும் கல்வி அளிக்கும் ஒயி.ஆர்.ஜி. கேர் தொண்டு நிறுவனத்தைத் தோற்றுவித்தார். எயிட்ஸ் நோயிக்கு எந்த மருத்துவமனையும் சிகிச்சை அளிக்க மறுத்த அந்தக் காலகட்டத்தில் குறைந்த வசதிகளுடன் சென்னை பாண்டி பசார் பகுதியில் கூடாரத்தில் மருத்துவ சிகிச்சை அளிக்கத் துவங்கினார்.
மேற்கோள்கள்
பகுப்பு:இந்தியப் பெண் அறிவியலாளர்கள் பகுப்பு:தமிழகப் பெண் அறிவியலாளர்கள் பகுப்பு:2015 இறப்புகள்
கிரேக்க-இத்தாலியப் போர்
பாசிச சர்வாதிகாரி முசோலினியின் தலைமையிலான இத்தாலி அச்சு நாடுகள் கூட்டணியில் நாசி ஜெர்மனிக்கு அடுத்தபடியான நிலையை பெற்றிருந்தது. இரண்டாம் உலகப் போரின் ஆரம்பத்தில் மேற்கு ஐரோப்பாவில் ஜெர்மானியப் படைகளுக்குக் கிடைத்த தொடர் வெற்றியினைக் கண்ட முசோலினி அதே போல இத்தாலிக்கும் நிகழ வேண்டுமென விரும்பினார். பிற நாடுகளைக் கைப்பற்றி இத்தாலியின் பரப்பளவை அதிகரிக்க ஆசைப்பட்டார். 1939ல் அல்பேனியா நாட்டினை இத்தாலிய படைகள் ஆக்கிரமித்தன. அடுத்து கிரேக்க நாட்டினைக் கைப்பற்ற முடிவு செய்தார். கிரேக்கர்கள் இத்தாலியின் சரணடைவு ஆணையை நிராகரித்து விட்டதால் அக்டோபர் 28, 1940ல் இத்தாலியப் படைகள் கிரீசு மீது படையெடுத்தன. கிரீசைக் கைப்பற்றி அங்கொரு கைப்பாவை அரசை நிறுவுவதும், கிரீசின் பல பகுதிகளை இத்தாலியுடன் இணைப்பதும் முசோலினியின் குறிக்கோள்.
மேற்கோள்கள்
பகுப்பு:பால்கன் போர்முனை (இரண்டாம் உலகப்போர்) பகுப்பு:1940 நிகழ்வுகள் பகுப்பு:1941 நிகழ்வுகள்
சத்னாம் சிங் பமரா
சத்னாம் சிங் பமரா  (Satnam Singh Bhamara,பிறப்பு: திசம்பர் 10, 1995) இந்திய தொழில்முறை கூடைப் பந்தாட்ட விளையாட்டாளர். இவர் என்பிஏ மேம்பாட்டுக் கூட்டிணைவில் டெக்சாசு லெஜன்ட்சு அணிக்காக விளையாடுகின்றார். என்பிஏவில் விளையாடத் தேர்ந்தெடுக்கப்பட்ட முதல் இந்தியர் இவராவார்; 2015ஆம் ஆண்டு டாலஸ் மேவரிக்ஸ் தேர்ந்தெடுத்த முன்வரைவு அணியில் 52ஆவது நபராகத் தேர்ந்தெடுக்கப்பட்டார். 7 அடி 2 அங் (2.18 மீ) உயரமும் 290 பவு (132 கிலோ) எடையும் கொண்ட சத்னாம் சிங் கூடைப் பந்தாட்டத்தில் நடுவிடத்தில் விளையாடுகின்றார். புளோரிடாவின் பிராடென்டன் நகரில் உள்ள தனியார் பயிற்று நிலையமான ஐஎம்ஜி அகாதமியில் உயர்நிலைப் பள்ளிக் கூடைப்பந்தாட்டத்தை விளையாடியுள்ளார். இந்த பயிற்று நிலையத்தில் பயிற்சி பெற்று 14 அகவையிலேயே என்பிஏ அணிகளின் கவனத்தை ஈர்த்தமையால் ஊடகங்களில் பரவலாக அறியப்படலானார்.
மேற்சான்றுகள்
பகுப்பு:இந்தியக் கூடைப்பந்து விளையாட்டு வீரர்கள் பகுப்பு:இந்தியப் பஞ்சாபில் விளையாட்டு பகுப்பு:1995 பிறப்புகள் பகுப்பு:வாழும் நபர்கள்
உதயமார்த்தாண்டபுரம் அபிமுக்தீஷ்வரர் கோயில்
உதயமார்த்தாண்டபுரம் அபிமுக்தீஷ்வரர் கோயில் தமிழ்நாட்டில் திருவாரூர் மாவட்டம், உதயமார்த்தாண்டபுரம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அபிமுக்தீஷ்வரர், சௌந்தரநாயகி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
விக்ரமங்கலம் சுப்பிரமணியசுவாமி கோயில்
விக்ரமங்கலம் சுப்பிரமணியசுவாமி கோயில் தமிழ்நாட்டில் அரியலூர் மாவட்டம், விக்ரமங்கலம் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பியரிய மொழிகள்
பியரிய மொழிகள் மோன்-குமேர் மொழிகளின் கிழக்குக் கிளை மொழிகள். இவை ஆத்திரேலாசிய மொழிக் குடும்பத்தைச் சேர்ந்த மொழிகள். இம்மொழிகள் தற்பொழுது மேற்குக் கம்போடியா, தென்கிழக்கு தாய்லாந்து ஆகிய இடங்களில் பியர் மக்களால் பேசப்பட்டாலும், மிக அருகிவரும் மொழிகளாகும்.
பியரிய மொழிகள் கம்போடியாவில் உள்ள முதற்குடிகள் பேசும் மொழி, ஆனால் இவர்கள் அடிமைப்பட்டதாலும், இனப்படுகொலைகளுக்கு ஆளாக்கப்பட்டதாலும், பிற இனத்தவர்களுடன் இணைந்தமையாலும் தம் மொழிகளை இழந்து மொழியழியும் நிலையில் உள்ளது. பியர் என்னும் சொல்லே தாழ்ச்சிப் பொருள் தரும் சொல்லாக அடிமை, அடிமைக் குலம் என்னும் பொருள் படுவதாகும்.
பியரிய மொழிகளில் கீழ்க்காண்பவை அடங்கும் :
ISO 639-3: pcb
வெளி இணைப்புகள்
பகுப்பு:மோன்-குமேர் மொழிகள்
திருப்பெரும்புதூர் (சட்டமன்றத் தொகுதி)
திருப்பெரும்புதூர் சட்டமன்றத் தொகுதி (Sriperumbudur Assembly constituency), இந்தியாவின், தமிழ்நாடு மாநிலத்தில் காஞ்சிபுரம் மாவட்டத்தில் உள்ள ஒரு சட்டமன்றத் தொகுதி ஆகும். இதன் தொகுதி எண் 29. இது திருப்பெரும்புதூர் மக்களவைத் தொகுதியில் உள்ளது. முன்னாள் முதல்-அமைச்சர் பக்தவச்சலம் ஸ்ரீபெரும்புதூர் தொகுதியில் 2 முறை போட்டியிட்டு வென்றுள்ளார். ஆன்மீக மகான் ஸ்ரீராமானுஜர் பிறந்த ஊர் என்ற பெருமையும் இதற்கு உண்டு. முன்னாள் பிரதமர் ராஜீவ் காந்தி நினைவிடம் இங்கு அமைந்துள்ளது. ஸ்ரீபெரும்புதூர் தொகுதி மிகப்பெரிய தொழில் நகரமாக திகழ்கிறது. இங்கு அந்நிய நாட்டு தொழில் நிறுவனங்கள் பல தொழிற்சாலைகளை தொடங்கி உள்ளன. ஹூண்டாய் மற்றும் நிசான் கார் தொழிற்சாலைகள், செயின்ட் கோபெய்ன் கண்ணாடி தயாரிக்கும் தொழிற்சாலை, அப்போலோ மற்றும் எம்.ஆர்.எப். டயர் தயாரிக்கும் தொழில் சாலைகள் உள்பட 2500-இற்கும் மேற்பட்ட தொழிற்சாலைகள் இயங்கி வருகின்றன. இத்தொகுதியில் வன்னியர்கள், ஆதிதிராவிடர்கள், முதலியார்கள், மற்றும் சில சமூகத்தினர் கணிசமாக உள்ளனர். இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.
இத்தொகுதியில் சுங்குவார் சத்திரம், குன்றத்தூர், படப்பை, ஒரகடம், வல்லக்கோட்டை போன்ற பெரிய ஊர்கள் உள்ளன. இதை தவிர நிறைய சிறிய கிராமங்கள் உள்ளன. ஸ்ரீபெரும்புதூர் பேரூராட்சி, மாங்காடு பேரூராட்சி, ஸ்ரீபெரும்புதூர் ஊராட்சி ஒன்றியம், குன்றத்தூர் ஊராட்சி ஒன்றியம் உள்ளன. ஸ்ரீபெரும்புதூர் பேரூராட்சியில் 15 வார்டுகளும், மாங்காடு பேரூராட்சியில் 15 வார்டுகளும், ஸ்ரீபெரும்புதூர் ஒன்றியத்தில் 58 ஊராட்சிகளும், குன்றத்தூர் ஒன்றியத்தில் 42 ஊராட்சிகளும் உள்ளன.
அதிமுக சார்பில் கே. பழனி, காங்கிரஸ் சார்பில் கே. செல்வபெருந்தகை, மக்கள் நீதி மய்யம் கூட்டணியில் தணிகை வேல், நாம் தமிழர் கட்சி சார்பில் புஷ்பராஜ், அமமுக சார்பில் மொளச்சூர் ரா. பெருமாள் ஆகியோர் போட்டியிடுகின்றனர் 2021-இல் இத்தொகுதியில் மொத்த வாக்காளர்கள்: 3,57,433 அதில் ஆண்கள் 1,74,186, பெண்கள் 1,83,194 மற்றும் மூன்றாம் பாலினத்தவர் 53 ஆகவுள்ளனர்.
தொகுதியில் அடங்கியுள்ள பகுதிகள்
மாங்காடு (பேரூராட்சி), சிக்கராயபுரம் (செசன்ஸ் டவுன்), குன்றத்தூர் (பேரூராட்சி) மற்றும் ஸ்ரீபெரும்புதூர் (பேரூராட்சி).
வாக்காளர் எண்ணிக்கை
2021 தமிழ்நாடு சட்டமன்றத் தேர்தலில் இந்தத் தொகுதியில் மொத்த வாக்காளர்களின் எண்ணிக்கை 3 லட்சத்து 44 ஆயிரத்து 514. இதில் ஆண் வாக்காளர்கள் ஒரு லட்சத்து 68 ஆயிரத்து 68 பேர். பெண் வாக்காளர்கள் ஒரு லட்சத்து 76ஆயிரத்து 396 பேர். மூன்றாம் பாலினத்தவர் 50 பேர் உள்ளனர்.
வெளியிணைப்புகள்
பகுப்பு:தமிழ்நாடு சட்டமன்றத் தொகுதிகள் பகுப்பு:காஞ்சிபுரம் மாவட்ட சட்டமன்றத் தொகுதிகள்
ஆர்யமான்
ஆர்யமான் (Aryaman) (अर्यमन्) வேத கால தேவர்களில் ஒருவர். மேலும் இவர் 12 ஆதித்தர்களில் ஒருவராவர். "வாழ்க்கையின் கூட்டாளி", "நெருங்கிய நண்பர்", "விளையாட்டுத் தோழன்" அல்லது "தோழர்" என இவர் குறிக்கப்படுகிறார். இவர் காசியபர்-அதிதி தம்பதியரின் மூன்றாவது மகன் ஆவார். இவர் வேத கால மக்களின் குதிரைகள், பால்வெளி மற்றும் செல்வதிற்கு பாதுகாவலராக அறியப்படுகிறார். ஆர்யமான் வருணன்-மித்திரன் இவர் பகன், பிரகஸ்பதி, பிற ஆதித்தர்கள் மற்றும் அசுரர்களுடன் அறியப்படுகிறார்.
மேற்கோள்கள்
பகுப்பு:இந்துக் கடவுள்கள் பகுப்பு:பன்னிரு ஆதித்தர்கள்
சாந்தாஜி கோர்படே
சாந்தாஜி கோர்படே (Santaji Mahaloji Ghorpade),(1645–1696) சத்திரபதி இராஜாராம் ஆட்சியின் போது மராத்தியப் பேரரசின் புகழ்பெற்ற 6-வது தலைமைப் படைத்தலைவர் ஆவார். 1689 முதல் 1696-ஆம் ஆண்டு முடிய இரண்டு பத்தாண்டுகளில் நடைபெற்ற முகலாய-மராத்தியப் போர்களில் படைத்தலைவர் தானாஜி ஜாதவ்வுடன் தொடர்ந்து பங்கெடுத்தவர். இவர் கொரில்லாப் போர் முறையில் தம்படைகளை முகலாயர் படைகளுக்கு எதிராகப் போரிட்டதில் புகழ்பெற்றவர்.
முகலாய-மராத்தியப் போரில் சாந்தாஜி கோபர்படேவின் பங்கு
மராத்தியப் பேரரசர் சத்திரபதி இராஜாராம் ஆட்சியின் துவக்கத்தில், 1689-ஆம் ஆண்டில் சாந்தாஜி கோபர்படே 5,000 படைவீரர்களுக்கு தலைமை தாங்கினார். செப்டம்பர் 1689-ஆம் ஆண்டில் பன்காலா கோட்டை போரில், படைத்தலைவர் தானாஜி ஜாதவ்வுடன் இணைந்த சாந்தாஜி கோபர்படே அவுரங்கசீப்பின் படைத்தலைவர் சேக் நிஜாமின் படைகளை வென்றதுடன், அவர்களின் குதிரைகள், யானைகள் மற்றும் கருவூலங்களை பறிமுதல் செய்தார்.
1689–1690 காலத்தில் சத்திரபதி இராஜாராம் செஞ்சிக் கோட்டையில் பாதுகாப்பாக இருந்த போது, படைத்தலைவர்கள் சாந்தாஜி மற்றும் தானாஜி ஒன்றிணைந்து முகலாயப் படைகளை, கர்நாடகாப் பகுதியில் நுழைவதை தடுத்தனர். டிசம்பர் 1690-ஆம் ஆண்டில் மராத்திய அமைச்சர்கள் இராமசந்திர பந்த் அமத்யா மற்றும் சங்கர் நாராயணன் மேற்பார்வையில் சாந்தாஜி கோபர்படே மற்றும் தானாஜி ஜாதவ் மராத்திய தலைமைப் படைத்தலைவர்களாக நியமிக்கப்பட்டனர்.
25 மே 1690 அன்று முகலாய படைத்தலைவர் ருஸ்தம் கானை வென்று சாத்தாரா நகரத்தை தானாஜி ஜாதவுடன் இணைந்து சாந்தாஜி கோர்படே கைப்பற்றினார். இதனால் முகலாயர்களுக்கு பின்னடைவு ஏற்பட்டது. இந்த வெற்றிக்காக சூலை 1692-ஆம் ஆண்டில், சாந்தாஜி கோபர்டேவுக்கு தேஷ்முக் விருது வழங்கப்பட்டது.
14 டிசம்பர் 1692 அன்று சந்தாஜி, முகலாயப் படைத்தலைவர் அலிமார்தன் படைகளை வென்று செஞ்சிக் கோட்டை கைப்பற்றினார்.
இறப்பு
1696-ஆம் ஆண்டில் சந்தாஜி கோர்படே முகலாயப் படைத்தலைவரால் கொல்லப்பட்டார்..
ஊசாத்துணை
பகுப்பு:மராத்தியர்கள் பகுப்பு:1696 இறப்புகள் பகுப்பு:1660 பிறப்புகள் பகுப்பு:மராட்டியப் பேரரசு
பாகமண்டலா
thumb|300x300px|பாகமண்டலாவில் [[காவிரி ஆறு]] வலது|thumb|300x300px|வளைந்து செல்லும் சாலையில் இருந்து தவூரு குடே (தவூரு மலை) மற்றும் மயூர காவிரி விடுதியும் பாகமண்டலா (Bhagamandala) என்பது இந்திய மாநிலமான கர்நாடகாவின் குடகு மாவட்டத்தில் புனித தலமாகும்.
யாத்ரீக மையம் - பாகண்டேசுவரர் கோயில்
காவிரியின் பிறப்பிடமான தலைக்காவிரிச் செல்வதற்கு முன் யாத்ரீகர்கள் திரிவேணி சங்மத்தில் நீராடி தங்கள் மூதாதையர்களுக்கு சடங்குகளைச் செய்வது பொதுவான வழக்கம். பாகண்டேசுவரர் என்ற பெயரில் சிவன் கோவில் இந்த இடத்தில் அமைந்துள்ளது. அக்டோபர் 17 அல்லது 18 ஆம் தேதிகளில் வரும் துலா சங்கரமணாவின் போது, யாத்ரீகர்கள் இங்கு அதிக எண்ணிக்கையில் கூடுகிறார்கள்.
மூன்று ஆறுகளின் சந்திப்பு
திரிவேணி சங்கமத்திலிருந்து சிறிது தொலைவில், பாகண்டேசுவரர் கோயில் என்று அழைக்கப்படும் ஒரு பிரபலமான கோயில் உள்ளது. இங்கு சிவன், சுப்பிரமணியன் மற்றும் கணபதி ஆகியவற்றின் புனிதச் சிலைகள் நிறுவப்பட்டுள்ளன. இந்த இடம் பாகண்டேசுவரர் சேத்திரம் என்றும் அழைக்கப்படுகிறது. இதிலிருந்து பாகமண்டலா என்ற பெயர் பெறப்பட்டது. இந்த பகுதியில் உள்ள கோயில்கள் கரவாலி (மேற்கு கடற்கரை) பாணியில் கட்டப்பட்டுள்ளன.
பாடி கோயில்
பாகமண்டலாவிலிருந்து சிறிது தூரத்தில் பாடியில் ஒரு கோயில் உள்ளது, இது இகுத்தாப் என்றா தெய்வத்தைக் கொண்டுள்ளது. மேலும், பல அரேபாசை மக்களால் மிகவும் புனிதமான ஆலயமாக கருதப்படுகிறது.
அய்யங்கேரி கோயில்
அய்யங்கேரியில் மேலும் ஒரு கோயில் உள்ளது, அதில் "சின்னதப்பா" என்று பெயரிடப்பட்டுள்ளது. இது கிருட்டிணருக்கு அர்பணிக்கப்பட்டுள்ளது. கிராம மக்கள் இதைதுகிறார்கள். பிப்ரவரி அல்லது மார்ச் மாதத்தில் வருடத்திற்கு ஒரு முறை ஒரு திருவிழா நடைபெறுகிறது. அப்போது கோயிலிலிருந்து "தங்க புல்லாங்குழல்" வெளியே கொண்டு வரப்படும்.
காலநிலை
கோப்பன் காலநிலை வகைப்பாட்டின் கீழ் பாகமண்டலா வெப்பமண்டல பருவமழை காலநிலையை கொண்டுள்ளது.
வெளி இணைப்புகள்
பகுப்பு:கர்நாடக சுற்றுலாத் தலங்கள் பகுப்பு:Coordinates on Wikidata பகுப்பு:குடகு மாவட்டம்
எராகன்
எராகன்  கிறிஸ்டோபர் பலோனி எழுதிய இன்ஹெர்டன்ஸ் சைக்கிளின்  முதல் புத்தகமாகும். பவ்லினி தனது பதினைந்தாவது வயதில் புத்தகம் எழுதத் தொடங்கினார். அந்த ஆண்டிற்கான முதல் வரைவை எழுதிய பிறகு, இரண்டாவது ஆண்டு அதை மீண்டும் எழுதி கதை மற்றும் பாத்திரங்களை விரிவுபடுத்தினார். பவ்லனியின் பெற்றோர்கள் அந்த இறுதிக் கையெழுத்துப்படியைப் பார்த்த பிறகு, எராகனை சுயமாக-பிரசுரிக்க முடிவெடுத்தனர். பவ்லனி அமெரிக்கா முழுவதும் பயணித்து அந்த நாவலை விளம்பரப்படுத்துவதற்கு ஒரு ஆண்டு காலம் எடுத்துக்கொண்டார். எதிர்பாராத விதமாக இந்த புத்தகமானது, கார்ல் ஹியாசெனால் கண்டறியப்பட்டு, அல்பிரெட் ஏ. நாஃப் மூலமாக மறு-பிரசுரிப்பு செய்தார். இதன் மறு-பதிப்பானது, ஆகஸ்ட் 26, 2003 இல் வெளியானது.
மலைகளில் இருந்து விசித்திரமான கற்களைக் கண்டுபிடிக்கும் எராகன் என்ற பெயருடைய ஒரு இளம் பண்ணைச் சிறுவனைப் பற்றிய கதையை இந்த புத்தகம் கூறுகிறது. கல்லில் இருந்து சப்ஹிரா என்ற கடல் நாகம் வெளிவருகிறது, அது உண்மையில் ஒரு முட்டையாகும். எராகன் மற்றும் அவரது கடல் நாகத்தை பற்றி அறியும் கொடுங்கோல் மன்னன் கல்பேட்ரிக்ஸ், அவர்களை கைது செய்து வர தனது பணியாளர்களை அனுப்புகிறார். இதனால் எராகன் மற்றும் சப்ஹிரா அவர்களது பிறந்த நகரத்தில் இருந்து தப்பியோடும் படி நேர்கிறது, மேலும் அவர்கள் கல்பேட்ரிக்ஸின் அழிவைப் பார்க்க விரும்பும் ஒரு புரட்சிக்குழுவான வார்டெனத் தேடுவதற்கு முடிவெடுக்கின்றனர்.